"Очрагаштыргалаштыргалаганда" - "Матбугат.ру" интернетны шаулаткан мәзәк ВИДЕОдагы җырчы абзыйның кем икәнлеген ачыклады

	"Матбугат.ру" инстаграмында укучыларыбыз хаталы татарча элмә такталар белән бер рәттән "Очраштыргалаштыру, күрештергәләштерү" ише авыр әйтелешле сүзләр темасын бик якын итә. Бу уңайдан шушы көннәрдә бик кызыклы видео элдек.	 Анда мишәр акценты булган татар абзые теттереп такмак суза: "Сине ятлар сөя диләр, Сөйми торгансыңдыр ла, Хай, сөйми торгансыңдыр ла! Очрагаштыргалаштыргалаганда гынадыр ла!" - дип җырлый ролик герое. Әлеге видео, бигрәк тә шушы сүз укучыларыбызны битараф калдырмады. "Мин бу сүзне һич әйтә алмыйм" дип язды күбесе. Дөресен әйтик, "Матбугат.ру" хәбәрчесе дә, дөрес итеп язып чыкканчы, тирләде-пеште, бу сүздә алты тапкыр хата ясады. Сүз уңаеннан, җырчы абзыйның кем икәнлеген дә ачыклый алдык. Тумышы белән Нижгар якларыннан булган, хәзер Мәскәүдә гомер итүче Татарстанның атказанган артисты Ирфан Измайлов булып чыкты ул. Очраштыргалаштыру һәм күрештергәләштерү темасын дәвам итеп))))) Публикация от   Матбугат [ нас 77,7 k ]  (@matbugat) 28 Ноя 2019 в 9:29 PST 
	---	
Матбугат.ру

	№ --- | 29.11.2019	


